NÁRODNÁ RADA SLOVENSKEJ REPUBLIKY
IV. volebné obdobie
Číslo:144/2008

703
UZNESENIE
NÁRODNEJ RADY SLOVENSKEJ REPUBLIKY

z 29. januára 2008

k 160. výročiu vzniku prvej Slovenskej národnej rady (tlač 532)

Národná rada Slovenskej republiky

	pri príležitosti 160. výročia vzniku prvej Slovenskej národnej rady ako reprezentatívneho politického orgánu stojaceho v revolúcii 1848 – 1849 na čele zápasu za emancipáciu slovenského národa a za spravodlivejšie spoločenské vzťahy, nadväzujúc na tradície demokratického parlamentarizmu a na túto inštitúciu ako predchodkyňu dnešného parlamentu Slovenskej republiky, vyjadrujúc úctu a uznanie jej predstaviteľom, ktorí sa zaslúžili o sebaurčenie Slovákov v politicko-národnej, sociálno-ekonomickej a kultúrno-duchovnej oblasti,

A.	v y h l a s u j e

rok 2008 za Rok prvej Slovenskej národnej rady;

B.	k o n š t a t u j e , že

Kancelária Národnej rady Slovenskej republiky sa bude v spolupráci so Slovenským národným múzeom a Múzeom Slovenských národných rád v Myjave, so Slovenskou akadémiou vied, Maticou slovenskou, Vojenským historickým ústavom Ministerstva obrany Slovenskej republiky a miestnymi a regionálnymi samosprávami a inými subjektmi podieľať na odborných a kultúrno-spoločenských podujatiach vyzdvihujúcich národnoemancipačné hnutie Slovákov v období revolučných rokov 1848 – 1849 pod spoločným názvom Rok prvej Slovenskej národnej rady.

  Pavol  P a š k a   v. r.
 predseda
Národnej rady Slovenskej republiky

Overovatelia:

Ján  P o d m a n i c k ý   v. r.
Peter  M a r k o v i č   v. r.